OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

tel. 035/447-326, fax: 035/407-420

KLASA: 003-06/18-01/09

URBROJ: 2178/01-17-18-02

U Slavonskom Brodu, 26. rujna 2018. godine

ZAPISNIK

sa trinaeste (13.) sjednice Školskog odbora Obrtničke škole Slavonski Brod održane

dana 26. rujna 2018. godine u 18:15 sati u Maloj sali Obrtničke škole

Slavonski Brod, Vladimira Nazora 9, 35 000 Slavonski Brod

Predsjednik Školskog odbora Obrtničke škole Slavonski Brod Krešimir Grubanović, prof. sazvao je današnju sjednicu Školskog odbora. Pozdravio je prisutne te utvrdio da su na sjednici prisutni slijedeći članovi Školskog odbora: Dubravka Pracny, Ante Cvitković, Mihaela Deanović, Mirela Đaković, Danijela Petrović, Krunoslav Ravnjak i predsjednik Krešimir Grubanović. Sjednici Školskog odbora prisutna je ravnateljica Anita Holub prof., tajnica Ankica Lopojda te na poziv ravnateljice pedagoginja škole Mia Vrljić i Dalibor Tunuković, prof. Budući da su prisutni svi članovi Školskog odbora, odnosno da postoji kvorum za pravovaljano odlučivanje predsjednik Školskog odbora predložio sljedeći

dnevni red:

1. Usvajanje Zapisnika s dvanaeste (12.) sjednice Školskog odbora Obrtničke škole Slavonski

 Brod

2. Usvajanje Izvješća o radu Obrtničke škole Slavonski Brod za školsku godinu 2017./2018.

3. Usvajanje Školskog kurikuluma za školsku godinu 2018./2019.

4. Usvajanje Godišnjeg plana i programa rada Obrtničke škole Slavonski Brod za školsku

 godinu 2018./2019.

5. Davanje prethodne suglasnosti ravnateljici za sklapanje ugovora o radu

6. Usvajanje odluke o raspisivanju natječaja za upis polaznika obrazovanja odraslih u

 školskoj godini 2018./2019.

7. Usvajanje cjenika usluga pojedinih školskih praktikuma

8. Inspekcijski nadzor u Školi i podnošenje žalbe na Rješenje prosvjetne inspekcije

9. Različito

Predloženi dnevni red za današnju sjednicu Školskog odbora jednoglasno je usvojen.

Ad 1)

Predsjednik Krešimir Grubanović, prof. pozvao je članove Školskog odbora da se izjasne o prihvaćanju zapisnika sa prethodne dvanaeste (12.) sjednice Školskog odbora Obrtničke škole Slavonski Brod. Zapisnik Školskog odbora sa dvanaeste (12.) sjednice dostavljen je svim članovima Školskog odbora uz poziv na današnju sjednicu. Budući da nije bilo pitanja niti primjedbi na Zapisnik sa prethodne sjednice Školskog odbora Obrtničke škole Slavonski Brod jednoglasno donesena sljedeća

Odluka

usvaja se Zapisnik sa dvanaeste (12.) sjednice Školskog odbora Obrtničke škole Slavonski Brod, Vladimira Nazora 9, 35 000 Slavonski Brod, održane dana 24. kolovoza 2018. godine

Ad 2)

Pod drugom točkom dnevnog reda predsjednik Školskog odbora pozvao je ravnateljicu škole Anitu Holub, prof. da podnese Izviješće o radu Obrtničke škole Slavonski Brod za školsku godinu 2017./2018. Budući da je stupila na dužnost ravnateljice škole s danom 1. travnjem 2018. ravnateljica Anita Holub, prof. ogradila se od podnošenja izviješća za prvi dio nastavne godine odnosno do imenovanja. Do tada sve zasluge za uspješan rad škole pripadaju bivšem ravnatelju Josipu Miklaušiću, prof. Uvjeti obrazovanja su bili kakvi su bili, a što je poznato cijelom kolektivu pa i članovima Školskog odbora. U suradnji s osnivačem Brodsko-posavskom županijom dobili smo 1.000.000,00 kuna za obnovu naše škole. Veliki dio radova bio je gotov do početka nastavne godine, a radovi u dvorani – kabinet nastavnika tjelesne i zdravstvene kulture, spremište, sanitarni čvorovi i svlačionice trebali bi biti gotovi do 7. listopada 2018. godine. Nastavni sati tjelesne i zdravstvene kulture trenutno se održavaju na vanjskom igralištu ili se organiziraju aktivnosti izvan i unutar škole.

Naglasila je da je od veljače 2012. godine naša škola u sustavu državne riznice te se sva sredstva moraju koristiti namjenski, nastojeći postići što veću uštedu.

Prošla školska godina završila je vrlo uspješno. Naime, svi nastavnici su bili vrlo susretljivi te su učenici s uspjehom završili razred. U starosnu mirovinu su otišli bivši ravnatelj Josip Miklaušić, prof., domari Stevo Musić i Ivan Čavka, nastavnice Jasminka Rašlić i Lucija Zrno te suradnik u nastavi Božidar Kravat. Za sada nismo raspisivali natječaje za navedena radna mjesta, osim jednog.

Dobru suradnju ostvarili smo s roditeljima, ali i našim učenicima. Osobito je istaknula Sajam obrtničkih zanimanja koji se održao 23. travnja 2018. godine u dvorani Vijuš gdje smo uspješno predstavili sve aktivnosti naše škole. Iako je populacijski 1.000,00 učenika na području naše županije manje, mi smo ipak ostvarili dobar upisni prag. Naime, ostao je na razini prošlogodišnjeg. Ipak, tješi je činjenica da nitko od naših djelatnika nije izgubi normu. Glavni cilj nam je bila upisna politika i kao ravnateljica smatra da je postignuta u odnosu na druge škole. Posebno je pohvalila dobar odaziv naših nastavnika na roditeljske sastanke učenika osmih razreda u osnovnim školama tijekom travnja i svibnja. No, prostor za napredak je otvoren. Promjene su vidljive, prostor je oplemenjen, vrlo dobro surađujemo s Obrtničkom komorom Brodsko-posavske županije, koja nam i treba priskočiti u susret. Godišnji plan za 2017./2018. godinu se proveo do kraja. Nužno je da naša škola bude dobra kako iznutra tako i prema van.

Budući da nije bilo pitanja niti primjedbi na izvješće ravnateljice Anite Holub, prof. donesena je jednoglasna

Odluka

usvaja se Izvješće ravnateljice Anite Holub, prof. o radu Obrtničke škole Slavonski Brod, Vladimira Nazora 9, Slavonski Brod za školsku godinu 2017./2018.

Ad 3)

Pod ovom točkom dnevnog reda predsjednik Školskog odbora pozvao je našu pedagoginju Miu Vrljić da predstavi sebe i Školski kurikulum za školsku godinu 2018./2019. Pedagoginja navodi da je zasnovala radni odnos u našoj školi prošle školske godine te da joj je ovo druga školska godina u našoj školi.

Naglasila je da po prvi puta u našoj školi, u suradnji s našim nastavnicima, školski kurikulum razdvojen po zanimanjima. Težište je obrazovni proces usmjeren na kvalitetu obrazovanja, stručnost nastavnika, suradnika u nastavi pa i samih učenika. Aktivnosti, programi, projekti, vremenici, troškovi, posebni programi-terenska nastava, izvanučionička nastava i slično pomno je obrađeno, a što mogu pogledati i sami članovi Školskog odbora trenutno u tiskanom obliku a uskoro i na mrežmoj stranici škole. Naime, u sam kurikulum uvršteni su i svi prijedlozi naših nastavnika, suradnika u nastavi. Nakon kraće diskusije donesena je jednoglasna

Odluka

Usvaja se Školski kurikulum Obrtničke škole Slavonski Brod, Vladimira Nazora 9, 35 000 Slavonski Brod za školsku godinu 2018./2019.

Ad 4)

Godišnji plan i program rada Obrtničke škole pojasnila je ravnateljica škole Anita Holub, prof. Isti se sastoji od 14 poglavlja u kojima je pomno navedeno sve od broja učionica, garderobe, preobuće pa na dalje. Od 17. rujna 2018. godine, od kako je zaživjela naša garderoba reakcije učenika su isključivo pozitivne.

Struktura obrazovanja je ista kao i prošle školske godine, osim što ove godine nismo upisali niti jednog učenika za zanimanje tapetar pa nemamo E razred. Imamo jednog nastavnika manje, a jednog vjeroučitelja više. Na sjednici Nastavničkog vijeća održanoj 31. kolovoza 2018. Godine ravnateljica je zamolila nastavnike, razrednike da tijekom rujna održe prve roditeljske sastanke, na kojima će izabrati roditelje predsjednike razreda koji će biti članovi Vijeća roditelja. Isto tako, zamolila je da izaberu i učenike predsjednike razreda koji će biti članovi Vijeća učenika naše Škole. Naime, suradnja s roditeljima i učenicima je izuzetno važna te želi da se što prije održe konstituirajuće sjednice. Pozitivna strana naše škole je svakako duga tradicija i prilično dobri tehnički uvjeti (projektori, klima uređaji, internet u svim učionicama škole) za održavanje redovne nastave, no ono što je prije svega oku neugodno je derutnost naše ustanove. Tu prije svega misli na školske praktikume. Početkom mjeseca rujna zajedno s Srednjom medicinskom školom Slavonski Brod podnijeli smo zahtjev za energetsku obnovu čiji krajnji rok bi trebao biti svibanj odnosno lipanj 2019. godine. I sam Župan na nedavnoj Županijskoj skupštini najavio je početak provođenja Građevinskog projekta naše škole koji je izrađen i usvojen još prije nekoliko godina zahvaljujući tadašnjem ravnatelju škole. Uz naš projekt išla bi i dogradnja Srednje medicinske škole Slavonski Brod.

Nužno je usmjeravati učenike na usavršavanje njihovih vještina, poticati ih na sudjelovanje u natjecanjima, sajmovima. Gotovo svi učenici primaju stipendije. Javiti se mogu osobno javnim ustanovama, obrtnicima poput Bebrinke koja daje 1.000,00 kuna mjesečno, nudi prvo zaposlenje, osigurava prijevoz učenika i slično.

Ove školske godine nastojati ćemo osigurati optimalne uvjete za naše učenike kako se ne bi događalo da naši učenici budu na praktičnoj nastavi u 4 sata u jutro. Obrtničke radionice u kojima naši učenici odrađuju praktičnu nastavu tijekom listopada posjetiti će naša pedagoginja i nastavnica s položenim ispitom zaštite na radu kako bi utvrdile uvjete i način odvijanja praktične nastave. S Obrtničkom komorom Brodsko-posavske županije dogovaramo sastanka u listopadu na kojem će biti prisutni i članovi Vijeća roditelja, Vijeća učenika, nekoliko naših nastavnika – suradnika u nastavi kako bi sve uvjete stavili na papir, odnosno postavili jasne zajedničke kriterije kojih će i učenici i obrtnici morati pridržavati. Bio bi to svojevrsni etički kodeks. Ove školske godine uvesti ćemo nova zanimanja – modni dizajner i dizajner namještaja, a postojeća zanimanja bi integrirali u ostale razrede. Samim ulaskom u sustav državne mature javiti će se i mogućnost napredovanja naših nastavnika, a što je u drugim školama već rutina. Ove školske godine po prvi puta imamo dva razrednika za isti razred, odnosno razrednika i njegovog zamjenika. Od ove školske godine imamo i novi raspored sati, odnosno A i B raspored. Na taj način pružili smo priliku i našim učenicima i njihovim roditeljima pa i našim nastavnicima da barem svaki drugi tjedan provedu sa svojim roditeljima, odnosno djecom. Učenici su međusobno bliži, veći je osjećaj zajedništva. Posebno je zadovoljna jer su učenici ozbiljno shvatili zaduženja poput dežurnog učenika, školskog redara, preobuvanja i slično dok neki nastavnici nisu.

Opterećenja djelatnika ista su kao i prošle školske godine osim što će zahvaljujući novom rasporedu mnogi nastavnici ostvariti pravo na smjenski rad.

O pojedinim aktivnostima, spajanju nastavnih i nenastavnih dana i slično učenici će biti obaviješteni putem oglasne knjige i zvučnog zida. Tako već sada ravnateljica najavljuje da će za blagdan Svih Svetih biti produženi vikend. Nastavna godina za učenike maturante završiti će 22. svibnja, a za sve ostale razrede 14. lipnja 2019. godine. I dalje će poticati odlazak naših nastavnika na stručno usavršavanje te uključivanje kako u rad županijskih tako i državnih pa i međužupanijskih stručnih vijeća. Iznimka je odlazak na Stručni skup u Šibenik s obzirom na vrstu obrazovanja koju naša škola provodi jer bi u tom slučaju gotovo svi naši nastavnici bili na stručnom skupu, a ne u školi. Nastojati će potaknuti učenike u uključivanja u natjecanja. Najavila je i nove radionice koje će barem dva sata tjedno provoditi naša nastavnica psihologije. Budući da nije bilo pitanja prešlo se na usvajanje Godišnjeg plana i programa rada te je jednoglasno donesena sljedeća

Odluka

usvaja se Godišnji plan i program rada Obrtničke škole Slavonski Brod, Vladimira Nazora 9, 35 000 Slavonski Brod za školsku godinu 2018./2019.

Ad 5)

Predsjednik Školskog odbora dao je riječ tajnici da pojasni ovu točku dnevnog reda. Tajnica je navela da je ravnateljica početkom ove školske godine, a zbog odlaska u starosnu mirovinu zasnovala radni odnos s Ivom Rukavina, prof. hrvatskog jezika i književnosti, Đurom Babić suradnikom u nastavi za konobare, Petrom Margetić nastavnikom računarstva, zbog odlaska nastavnice na bolovanja s Anitom Jergović, prof. politike i gospodarstva, zbog odlaska na vjeroučiteljice na porodiljni dopust s vjeroučiteljima Zvonimirom Vidović i Mirelom Ivanković te s Anamarijom Sverić, nastavnicom turističke geografije. Sukladno izmjenama Zakona o odgoju i obrazovanju u osnovnoj i srednjoj školi zasnovali su, osim vjeroučitelja, ugovore o radu na određeno vrijeme, najduže do 60 dana. Slijedom navedenog, škola bi trebala raspisati natječaj za navedena radna mjesta, no još nije dobila suglasnost Ureda državne uprave u Brodsko-posavskoj županiji za isti. Ravnateljica je tražila riječ te najavila da će na sljedećoj sjednici Školskog odbora tražiti suglasnost Školskog odbora za nove ugovore na 60 dana za navedena radna mjesta. Potom je zamolila suglasnost Školskog odbora za zasnivanje radnog odnosa samo s Anamarijom Sverić koju smo kako je tajnica prethodno pojasnila dužni primiti na temelju Uputnice Ureda državne uprave u Brodsko-posavskoj županiji, a što je potvrdio i predsjednik Školskog odbora Krešimir Grubanović, prof. predsjednik sindikata. Školski odbor jednoglasno je donio sljedeći

 Zaključak

Daje se ravnateljici Obrtničke škole Slavonski Brod Aniti Holub prof., prethodna suglasnost za zasnivanje radnog odnosa s Anamarijom Sverić, mag. geografije na neodređeno nepuno radno vrijeme od 1 sat nastave tjedno.

S navedenom nastavnicom ravnateljica će sklopiti ugovor o radu na neodređeno nepuno radno vrijeme za radno mjesto nastavnice turističke geografije sukladno zakonskim propisima. Ovaj zaključak stupa na snagu danom donošenja.

Ad 6 )

Obrtnička škola Slavonski Brod ima dugogodišnju tradiciju obrazovanja odraslih te svake školske godine upisuje u programe srednjoškolskog obrazovanja odraslih, odnosno provodi stjecanje stručne spreme ili prekvalifikacije. Da bi i ove školske godine mogla upisati nove polaznike potrebna je suglasnost Školskog odbora o raspisivanju natječaja za obrazovanje odraslih. Na upit tajnice o troškovima obrazovanja, odnosno polaganja razlike pojedinih ispita ravnateljica je potvrdila da će troškovnik ostati isti kao do sada. Nakon kraće diskusije jednoglasno je donesena slijedeća

Odluka o raspisivanju

**NATJEČAJA**

**za upis kandidata za obrazovanje odraslih za školsku godinu 2018./2019.**

U SLJEDEĆE OBRAZOVNE PROGRAME:

* KROJAČ
* KUHAR
* KONOBAR
* SLASTIČAR
* PEDIKER
* KOZMETIČAR
* FRIZER
* DIMNJAČAR
* TAPETAR
* PEKAR
* MESAR
* MLINAR
* ZIDAR
* KERAMIČAR-OBLAGAČ
* SOBOSLIKAR-LIČILAC
* STOLAR
* TESAR
* MONTER SUHE GRADNJE
* STAKLOREZAČ
* KROVOPOKRIVAČ

Pravo upisa u programe srednjoškolskog obrazovanja odraslih ima osoba:

1. sa navršenih 15 godina života (stjecanje stručne spreme);

2. sa završenom osnovnom školom (stjecanje stručne spreme) odnosno

 srednjom školom (prekvalifikacija i usavršavanje).

Program srednjoškolskog obrazovanja odraslih izvodi se konzultativno-instruktivno.

Uz prijavu na natječaj potrebno je priložiti:

1. Rodni list
2. Domovnicu
3. Svjedodžbu posljednjeg završenog razreda.

Kandidati se na navedeni natječaj mogu prijaviti svakodnevno u Obrtničkoj školi Slavonski Brod voditeljici obrazovanja odraslih.

Detaljne upute za upis kandidata mogu se dobiti svakodnevno u Obrtničkoj školi Slavonski Brod, Vladimira Nazora 9, 35 000 Slavonski Brod ili na telefon broj 035/447-326.

NAPOMENA: Natječaj za upis polaznika obrazovanja odraslih u program za stjecanje kvalifikacije/zanimanja – prodavač, biti će objavljen odmah po zaprimanju Rješenja Ministarstva znanosti i obrazovanja o suglasnosti provođenja istog.

Ad 7)

Pod ovom točkom dnevnog reda ravnateljica je iznijela cjenike pojedinih usluga naših školskih praktikuma. Sve što učenici izrađuju ne bi trebalo biti besplatno. Cijena toplog obroka od ove školske godine biti će 10,00 kuna za djelatnike škole, a s početkom nove kalendarske godine, sukladno prijedlogu Danijele Petrović, prof. ne bi više bile 15,00 kuna nego 20,00 kuna za vanjske korisnike. Školski odbor složio se s navedenim cjenicima te jednoglasno donio sljedeću

Odluku

o usvajanju cjenika pojedinih praktikuma Obrtničke škole Slavonski Brod

Ad 8)

Pod ovom točkom dnevnog reda tajnica je pojasnila tijek raspisivanja natječaja od zaprimanja suglasnosti za radno mjesto domara sve do zasnivanja radnog odnosa. Daljnje izlaganje nastavila je ravnateljica škole Anita Holub, prof. te zatražila suglasnost Školskog odbora za podnošenje obavijesti prosvjetnoj inspekciji o tome da škola neće postupiti sukladno dostavljenom rješenju. Nakon kraće diskusije članovi Školskog odbora, unatoč sugestiji tajnice da to nije potrebno, dali su ravnateljici Aniti Holub, prof. suglasnost za dostavljanje Prosvjetnoj inspekciji obavijesti o nepostupanju po rješenju prosvjetne inspekcije u roku 8 dana od dana primitka rješenja.

Nadalje, ravnateljica škole molila je suglasnost Školskog odbora za davanje punomoći odvjetniku Ivici Barbir za zastupanju naše Škole i podnošenje žalbe na prethodno navedeno rješenje.

Nakon kraće diskusije Školski odbor je dao ravnateljici Aniti Holub, prof. suglasnost za angažiranje odvjetnika Ivice Barbir za zastupanje Obrtničke škole Slavonski Brod od sada pa nadalje kao i za podnošenje žalbe na navedeno Rješenje prosvjetne inspekcije.

Ad 9)

Ravnateljica je zamolila sukladno odredbama Zakona o odgoju i obrazovanju u osnovnoj i srednjoj školi te Statuta Obrtničke škole Slavonski Brod suglasnost Školskog odbora za imenovanje Dalibora Tunuković, prof. njenim zamjenikom. Naime, zbog mnogih obaveza i izvanrednih situacija u kojima neće biti prisutna u Školi želja joj je da ju mijenja nastavnik Tunuković, član Nastavničkog vijeća naše škole. Predsjednik Školskog odbora pozvao je nastavnika Dalibora Tunukuvić da se usmeno predstavi te da se izjasni o prihvaćanju prijedloga ravnateljice škole. Dalibor Tunuković, prof. naveo je da je magistar kineziologije te da prihvaća prijedlog ravnateljice. Nakon toga pristupilo se javnom glasanju podizanjem ruku te je jednoglasno donesena

Odluka

Dalibor Tunuković, prof. imenuje se zamjenikom ravnateljice Obrtničke škole Slavonski Brod, Vladimira Nazora 9, 35 000 Slavonski Brod za školsku godinu 2018./2019.

Ravnateljica je pod ovom točkom dodala da je na sjednici Nastavničkog vijeća 31. kolovoza 2018. godine jednoglasno usvojena odluka o prikupljanju novca od naših učenika za tzv. „štetu“ u iznosu od 100,00 kuna godišnje. Iznos će se skupljati u dva obroka, prvi u listopada a drugi u veljači, odnosno ožujku, a pokrivati će troškove izdavanja potvrda, testova, radnih materijala, fotografija i slično. Nastavnica Danijela Petrović predložila je da se iznos umanji za roditelje koji imaju dva ili više učenika u našoj školi. S prijedlogom se nisu složili ostali članovi Školskog odbora. Sa šest glasova „za“ i jednim „protiv“ dana je ravnateljici suglasnost za prikupljanje novca sukladno iznesenom prijedlogu u dva obroka, za sve učenike naše škole s diskrecijskim pravom razrednika.

Budući da nije bilo više prijedloga na dnevni red, sjednica Školskog odbora zaključena je u 20:15 sati.

 Zapisnik vodila Predsjednik Školskog odbora

 Ankica Lopojda Obrtničke škole Slavonski Brod

 Krešimir Grubanović, prof.